Document ID: 32011D0236

RÅDETS GENNEMFØRELSESAFGØRELSE 2011/236/FUSP
af 12. april 2011
om gennemførelse af afgørelse 2011/137/FUSP om restriktive foranstaltninger på baggrund af situationen i Libyen
RÅDET FOR DEN EUROPÆISKE UNION HAR -
under henvisning til Rådets afgørelse 2011/137/FUSP om restriktive foranstaltninger på baggrund af situationen i Libyen (1), særlig artikel 8, stk. 1 og 2, sammenholdt med artikel 31, stk. 2, i traktaten om Den Europæiske Union, og
ud fra følgende betragtninger:
(1)
Den 28. februar 2011 vedtog Rådet afgørelse 2011/137/FUSP om restriktive foranstaltninger på baggrund af situationen i Libyen.
(2)
I betragtning af den alvorlige situation i Libyen bør der opføres flere personer og enheder på den liste over personer og enheder, der er omfattet af de restriktive foranstaltninger, som findes i bilag IV til afgørelse 2011/137/FUSP.
(3)
Desuden bør en person fjernes fra listerne i bilag II og IV, og oplysningerne vedrørende visse personer og enheder på listerne i bilag I, II, III og IV til nævnte afgørelse bør ajourføres -
VEDTAGET DENNE AFGØRELSE:
Artikel 1
Bilag I, II, III og IV til afgørelse 2011/137/FUSP erstattes af teksten i henholdsvis bilag I, II, III og IV til nærværende afgørelse
Artikel 2
Denne afgørelse træder i kraft på dagen for vedtagelsen.
Udfærdiget i Luxembourg, den 12. april 2011.

Labels: 18
5
11